ניקולאי ריז'קוב

ניקולאי ריז'קוב (ברוסית: Николай Иванович Рыжков; (נולד ב-28 בספטמבר 1929) הוא מדינאי סובייטי, שכיהן כראש ממשלת ברית המועצות בין השנים 1985–1990.

ביוגרפיה
ניקולאי ריז'קוב נולד בכפר באזור דונצק (אז בברית המועצות כיום באוקראינה) למשפחת כורה פחם. בשנים 1953–1959 הוא למד באוניברסיטה טכנית בעיר סברדלובסק ולאחר סיומו החל לעבוד במפעל "אוראלמאש" לייצור מכונות כבדות בעיר.

ריז'קוב עבד במפעל זה במשך 25 שנים. במהלך התקופה הוא התקדם מתפקיד מהנדס מן השורה למהנדס ראשי של המפעל ובשנים 1971–1975 היה המנהל הכללי של המפעל. על הישגיו בתחום ההנדסי ריז'וקב פעמיים (בשנת 1969 וב-1979) זכה בפרס ברית המועצות.

בשנת 1975 הוא עבר למוסקבה ומונה לסגן ראשון של שר לבניית מכונות כבדות. ריז'קוב עבד במשרדי הממשלה הסובייטית עד לשנת 1982.

בנובמבר 1982 יורי אנדרופוב קידם אותו לתפקיד מזכיר הוועד המרכזי של המפלגה הקומוניסטית והוא היא אחראי על התחום הכלכלי. בהתאם לזכרונותיו, אנדרופוב ביקש ממנו וממיכאיל גורבצ'וב להכין תוכניות לרפורמה בכלכלה הסובייטית.

כאשר במרץ 1985 גורבצ'וב קודם לתפקיד המזכיר הכללי, הוא מינה את ריז'וקב לתפקיד ראש ממשלת ברית המועצות. בהיותו בתפקיד זה הוא ניסה לקדם את הרפורמות ופעל לצד מיכאיל גורבצ'וב. יחד עם זה הוא התנגד לחלק של היוזמות של גורבצ'וב, למשל מערכה נגד שתיית יתר של משקאות חריפים שאכן לא תרמה לשום תועלת של ממש. בשנת 1988 ריזקוב פעל רבות לשיקום ארמניה הסובייטית לאחר רעידת האדמה בספיטק ועל פעילות זו בשנת 2008 הוענק לו תואר "גיבור לאומי של ארמניה".

בשנת 1990 על רקע משבר קשה בכלכלה הסובייטית היו ויכוחים לגבי הרפורמות הדרושות. באותה תקופה התנהל מאבק בין התוכנית שהוצע על ידי הממשלה בראשות ריז'קוב לבין תוכנית שהוצע על ידי גריגורי יבלינסקי. ב-26 בדצמבר 1990 ריז'קוב עבר התקף לב והועבר מתפקידו.

בשנת 1991 הוא התמודד לתפקיד "נשיא הרפובליקה הרוסית" מול בוריס ילצין אך זכה ב-16% מהקולות בלבד.

ריז'קוב פעל בתפקידים ציבוריים שונים ובשנת 1995 נבחר לדומה הממלכתית של הפדרציה הרוסית. במהלך השנים כיהן ריז'קוב בתפקידים שונים בפרלמנט הרוסי. נכון לשנת 2014 הוא מכהן במועצת הפדרציה של רוסיה.

קישורים חיצוניים

 

פוליטיקאים סובייטים
פוליטיקאים רוסים
חברי הדומה הממלכתית
מקבלי עיטור לנין
מקבלי עיטור הדגל האדום של העמל
מקבלי עיטור מהפכת אוקטובר
מקבלי עיטור ההצטיינות למען המולדת
מקבלי עיטור המלחמה הפטריוטית הגדולה
ארמניה: גיבורים לאומיים
מועמדים לנשיאות רוסיה
רוסים שהוטלו עליהם סנקציות של מחלקת האוצר של ארצות הברית
רוסים שנולדו ב-1929